สังคมข่าวหุ้นคาเฟอีน
*วานนี้ ปตท.สผ. หรือ PTTEP แจ้งผลประกอบการไตรมาส 3/59 ออกมา กลับมากำไรสุทธิ 5.44 พันล้านบาท ก็ถือว่าดีจากไตรมาส 3/58 ที่ขาดทุนสุทธิ 4.62 หมื่นล้านบาท ส่วนแนวโน้มไตรมาส 4 ปีนี้ ก็น่าจะยังออกมาดี เพราะราคาน้ำมันดิบที่น่าจะปรับสูงขึ้นจากช่วง 9 เดือนแรก ตัวเลขแบบนี้ “สมพร ว่องวุฒิพรชัย” ประธานเจ้าหน้าที่บริหารและกรรมการผู้จัดการใหญ่ เดินยิ้มทั้งวัน
28 ต.ค. 2559

*วานนี้ ปตท.สผ. หรือ PTTEP แจ้งผลประกอบการไตรมาส 3/59 ออกมา กลับมากำไรสุทธิ 5.44 พันล้านบาท ก็ถือว่าดีจากไตรมาส 3/58 ที่ขาดทุนสุทธิ 4.62 หมื่นล้านบาท ส่วนแนวโน้มไตรมาส 4 ปีนี้ ก็น่าจะยังออกมาดี เพราะราคาน้ำมันดิบที่น่าจะปรับสูงขึ้นจากช่วง 9 เดือนแรก ตัวเลขแบบนี้ “สมพร ว่องวุฒิพรชัย” ประธานเจ้าหน้าที่บริหารและกรรมการผู้จัดการใหญ่ เดินยิ้มทั้งวัน
*หุ้น JAS และ JAS-W3 ราคาวิ่งเป็นกุ้งเต้นเลย ผิดวิสัยหุ้นที่ทำเทนเดอร์ฯ ส่วนนักลงทุนที่เข้ามาไล่ ไม่ใช่รายย่อยแน่นอน น่าจะเป็นรายใหญ่มากๆ เพราะหุ้น 2 ตัว มียอดซื้อกลับบ้านรวมกันกว่า 1 พันล้านบาท และก็คงจะรู้ข้อมูลเกี่ยวกับหุ้นในด้านบวกอะไรบางอย่างมา งานนี้ทั้งตลาดหลักทรัพย์ และก.ล.ต. จับตาอย่ากระพริบนะ
*วันที่ 8 พ.ย.ปีนี้ “วรภัค ธันยาวงษ์” ก็จะหมดวาระดำรงตำแหน่ง กรรมการผู้จัดการใหญ่แบงก์กรุงไทย ฝากผลงานทิ้งท้ายของไตรมาส 3/59 ไว้ค่อนข้างดี รวมถึงการเข้ามาช่วยวางระบบเรื่องดิจิทัลแบงกิ้ง และพัฒนาในอีกหลายๆ เรื่อง ส่วนจะไปทำอะไรที่ไหนต่อนั้น ทางเจ้าตัวยังไม่ได้แจ้งออกมา
*ส่วนแบงเกอร์ใหญ่อีกคนคือ “ญนน์ โภคทรัพย์” หลังยื่นใบลาออกจากทุกตำแหน่งในแบงก์ไทยพาณิชย์ หรือ SCB ก็ไปทำงานให้กับกลุ่มเซ็นทรัล ที่ “เสี่ยช้าง” ชนิตร ชาญชัยณรงค์ ก็เข้าไปช่วยงานอยู่ ข่าวว่า น่าจะจับมือกันไปช่วยดูแล BIGC ที่ประเทศเวียดนาม อย่างว่านะ จากนักการตลาดมาเป็นแบงเกอร์ ก็เปลี่ยนจากแบงเกอร์กลับไปเป็นนักการตลาดเช่นเดิม
*ข่าวด่วน! คณะกรรมการกำกับกิจการพลังงาน หรือ กกพ. ได้ดำเนินการคัดเลือกผู้ประกอบการธุรกิจพลังงานทางเลือกที่ได้ยื่นดำเนินโครงการรับซื้อไฟฟ้าพิเศษจากขยะอุตสาหกรรมในรูปแบบ Feed-in Tariff (FiT) จำนวนไม่เกิน 50 เมกะวัตต์ แล้วเสร็จเมื่อวานนี้ (27 ต.ค.) BWG ถูกคัดเลือกให้ดำเนินโครงการ จำนวน 2 โครงการ กำลังการผลิตรวม 12.8 เมกะวัตต์,  WHA ได้จำนวน 1 โครงการ กำลังการผลิต 7 เมกะวัตต์ CWT ได้ดำเนินโครงการ จำนวน 1 โครงการ กำลังการผลิต 8 เมกะวัตต์ ส่วน GENCO จั่วลม หรือไม่ได้เลย
*รัฐบาลกำลังลุ้นอยู่ว่ามีกฎหมายหลายฉบับที่ผ่าน สนช.แล้ว และรอลงพระปรมาภิไธย ซึ่งกฎหมายแต่ละฉบับก็จะมีระยะเวลาอยู่ ซึ่งหากเลยกำหนด ก็จะทำให้กฎหมายนั้นๆ ตกไป รวมถึง พ.ร.บ.หลักทรัพย์ฯ ฉบับแก้ไขใหม่ด้วย
*เตือนมาจากแบงก์กรุงไทย มีกลุ่มคนโฆษณาผ่านช่องทาง Facebook และ LINE ให้บริการรับจ้างจอง-ซื้อสลากกินแบ่งรัฐบาล ผ่านบริการ KTB netbank โดยให้ผู้ต้องการใช้บริการแจ้งรหัสผู้ใช้งาน และรหัสผ่าน เพื่อทำรายการแทน และยังมีผู้เปิดให้ดาวน์โหลดแอพพลิเคชั่น ที่อ้างว่าจะช่วยเพิ่มโอกาสจอง-ซื้อสลากฯ ได้มากขึ้น โดยสามารถใช้รหัส KTB netbank ในการใช้งาน เรื่องนี้ KTB บอกว่า อย่าไปเชื่อแก๊งต้มตุ๋น เพราะคนกลุ่มนี้ไม่ใช่ของธนาคาร
*ทรัสต์เพื่อการลงทุนในอสังหาริมทรัพย์และสิทธิการเช่าไทยแลนด์ ไพร์ม พร็อพเพอร์ตี้ หรือ TPRIME REIT หลังยื่นข้อมูลไฟลิ่งให้กับสำนักงาน ก.ล.ต. เมื่อเดือนสิงหาคมที่ผ่านมา ก็จะลงกระกระดานเทรดวันที่ 31 ตุลาคมนี้“สุชาติ เจียรานุสสติ” ผู้จัดการกองทุน คงได้เป่าปากหายเหนื่อยซักที